
A korokkal és népekkel változik a konyhai fűszerek divatja is. 
Füszerez már az őserdei gyűjtögető ember, sokszor éppen azzal a 
gyökérrel, gumóval, levéllel vagy virággal, amivel gyógyít is. Mert á 
mértékkel használt fűszerek javítják étvágyunkat, serkentik az 
emésztést, aromás illatokkal, ízekkel gazdagítják ételeinket. 

Az ókori, de főleg a középkori lakomák fűszerei a Távol-Keletről 
érkeztek Európába. Gyömbér, sáfrány, bors, szerecsendió szerepelt 
például Mátyás király udvarának sokféle fűszere között. Hihetetlenül 
drágák voltak az Indiából hosszú hajóúton szállított fűszerek: mire 
egy-egy előkelő úr asztalára érkeztek, olykor annyiba kerültek, mint 
egy egész uradalom. Alaposan , megtrágyázták fűszerszámmal", sóval 
az ételeket nemcsak a sokféle nehéz szagú és ízű vadhús miatt, hanem 
a gazdagság fitogtatása végett is. 

Míg a paprikát, hagymát, fokhagymát nem használta a magyar 
konyha, addig fontos szerepet kapott a Földközi-tenger vidékéről 
származó ánizs, kömény, kakukkfű, rozmaring, orvosi zsálya. Európa 
legrégebbi fűszernövényei voltak ezek. Erdélyben még ma is 
általános pl. a tárkony, a csombor használata a nálunk is töretlenül 
divatozó petrezselyem, majoránna, kapor vagy torma mellett. 
Skandináviában például az áfonya ilyen régi keletű nemzeti fűszer. 

A fűszerek igazi hazája India. Ott használták a legtöbb és legerősebb 
fűszereket, pl. a gazdag füszerkeveréket, a curryt a legrégebbi időktől 
fogva. Amerika felfedezése — amit valójában szintén a füszereknek 
köszönhetünk, hiszen új hajóutakon akarták elérni a fűszertermő 
Indiát — számos új, kitűnő fűszerrel gazdagította konyhánkat (pl. a 
paprika, a vanília). Könyvünk az Ínyesmester szakácskönyvének 
minden fontos fűszerét bemutatja, amely ételeink , savát-borsát" adja, 
a hagymafélékkel és a tormával korábbi, Kultúrnövények 2. című 
kötetünk foglalkozott bővebben. 


1. Majoránna (Majorana hortensis). Észak-afrikai eredetű, ma már 
az egész világon elterjedt ajakos virágú növény. A magyar konyhának 
is régi, híres fűszere. Az egyéves növény virágzás előtti egész 
hajtását használjuk szárított, morzsolt állapotban. A bimbós 
majoránnáról dalolnak a virágénekek is. Kellemes, enyhén kesernyés, 
erősen aromás íze miatt számos ételnek, leginkább hurkáknak, 
baromfi- és birkasülteknek, vadaknak, mártásoknak nélkülözhetetlen 
fűszere. Gyógynövény is. 


2. Rozmaring (Rosmarinus officinalis). Az ókor óta ismert és kedvelt 
évelő, örökzöld, ajakos virágú  füszer-, gyógy-,  dísz- és 
illatszernövény. Ez a fehéren molyhos, kék virágú, illatos félcserje 
Dél-Európa legszárazabb, meleg, sziklás cserjéseiben (macchia) él. 
Nálunk már könnyen kifagy, ezért inkább csak cserepesként vagy 
fagytól védett zugokban, kerti növényként termesztik. Kámforra 
emlékeztető aromatikul illóolajokban gazdag. Belőle készült a XVI. 
században az első magyar lepárolt parfüm, az , Agua reginae 
Hungariae". Friss vagy szárított leveleit párolt húsok ízesítésére, 
fürdővizek illatosítására, gyógyteák készítésére használják. A francia 
és az olasz konyha igen kedveli. 


3. Origanum v. szurokfű (Origanum vulgare). Illatos, ajakos virágú, 
évelő növény. Száraz, meleg erdeinkben, cserjésekben nálunk is 
őshonos. Ibolyás-pirosas virágzó hajtásvége szárítva és apróra 
morzsolva régebben igen elterjedt fűszer- és gyógynövény volt. Teája 
aromás, serkenti az epeműködést. Dél-Európában, így Görög- és 
Olaszországban az egyik leggyakrabban használt fűszer. A spanyolok 
közvetítésével Latin-Amerikában is divatozik. Aromája a majoránna 
és kakukkfű keverékére emlékeztet. Különösen paradicsomos, sajtos 
húsok, tészták, spagetti, lángos (pizza), hal- és rizses ételek 
ízesítésére kiváló. 


I. tábla 


1. Izsóp (Hyssopus officinalis). Az ókor óta ismert, kisázsiai 
származású, a Földközi-tenger vidékén elterjedt fűszer- és 
gyógynövény. Közép-Európába a X. században Benedek-rendi 
szerzetesek hozták. Nálunk is könnyen kivadul a termesztésből, és 
meghonosodik magától gyümölcsösök, szőlők, romos várak 
környékén. Ennek az ajakos virágú félcserjének aromatikul illatú, C- 
vitamin-dús, kissé kesernyés, leveles hajtása a fűszer. Kár, hogy ezt a 
másutt nagyon kedvelt fűszert nálunk nem ismerik eléggé, pedig 
sültek, burgonya-, zeller-, hús- és halsaláták, húspácok kitűnő, 
étvágygerjesztő ízesítője. A törökök enyhén alkoholos, hideg 
italának, a szorbetnek ez a fűszer adja sajátos aromáját. A légúti 
bántalmak ellen is fontos gyógynövény. 


2. Zsálya (Salvia officinalis). Közép-Európában a középkor eleje óta 
használt fűszer- és gyógynövény. Friss vagy szárított levele főtt 
tészták, zsíros húsok és májpástétomok ízesítője. Erős aromája miatt 
vigyázva, vagy más fűszerekkel, pl. rozmaringgal, izsóppal, 
majoránnával, babérral, szerecsendióval együtt használjuk. A 
zsályáknak sok más érdekes fajuk van, különösen a trópusokon. 
Egyik faja az inkák szent virága, egy másik a mexikói indiánok 
varázsnövénye. Érzékcsalódást keltő anyagai miatt ott a látnokok 
virágának nevezik, a hiedelem szerint a természetfölötti világba segít 
bepillantani. Olyan titokban tartották a növényt, hogy a tudományos 
világ csupán egy évtizede ismerhette meg. (L.: Vadvirágok 1., 36. o., 
Gyógynövények 48. o.) 


3. Citromfű (Melissa officinalis). Sokfelé termesztett ajakos virágú 
növény. Egy időben kedvelt, majd sokáig elfeledett, napjainkban 
ismét divatossá vált fűszer. (Gyógynövényként ismertebb.) Az olasz 
vermut egyik ízesítője. A növény citromillatot árasztó friss levelei 
saláták, savanyúságok, gyümölcssaláták és gyümölcslevesek fűszere. 
Pikáns ételekbe, boros és vadas húsokhoz is kitűnő. Fontos mézelő 
növény. (L.: Gyógynövények 46. o.) 

II. tábla 


1. Bazsalikom (Ocimum basilicum). Valószínűleg indiai származású, 
erősen balzsamos illatú, egyéves, ajakos virágú növény. A több ezer 
éves egyiptomi sírokban is találtak bazsalikomkoszorút. Sok 
hiedelem és szokás is fűződik hozzá. Melegebb éghajlaton mindenütt 
termesztik. A fűszer — a virágzás előtti friss hajtás vagy annak 
szárított morzsaléka. Fénytől óva kell tárolni. Paradicsomos ételek, 
levesek, fehérbabfőzelék, vadpástétomok, kolbász-hurka ízesítésére 
és mustárba, növényi ecetbe használják. (A teknősbékaleves és a 
chartreuse likőr— elengedhetetlen fűszere.) Sok változata közül a lila 
0. basilicum var. purpurescens (1/a) friss hajtásait Grúziában 
zöldsalátákhoz keverik, és friss ételízesítőként is nagyon kedvelik. 
Régóta ismert gyógynövény, jó mézelő, kerti virág. 


2. Kakukkfű (Thymus vulgaris). A Földközi-tenger nyugati vidékén 
őshonos, ajakos virágú  törpecserje. A francia konyhában 
nélkülözhetetlen. Nálunk, mint régi magyar fűszernek újra növekszik 
népszerűsége.  Kámforos illatú, sajátos ízű hajtásait már az 
egyiptomiak és a görögök is kedvelték. Pikáns ételekbe, különféle 
húsos töltelékbe, párolt, boros húsokhoz, roston sült pecsenyékre 
szórva, nehezen emészthető levesekbe, húslevesbe, főzelékekbe, 
túrók, sajtok ízesítésére egyformán kitűnő. Ártalmatlan fűszer, ezért 
diétás ételekbe is jó, de igen erős aromája miatt óvatosan kell 
adagolni. A konzervipar is felhasználja. Fertőtlenítő hatása miatt 
fogkrém-és  szájvízkészítményekhez és a gyógyszeriparban is 
használják. (L.: Vadvirágok 1., 16. o., Gyógynövények 42. o.) 


3. Borsikafű v. csombor (Satureja hortensis). A Földközi-tenger 
keleti részétől Iránig őshonos, egyéves, ajakos virágú fűszer- és 
gyógynövény, a XVI. századi füveskönyvek említik már. Melegebb 
tájakon, minden földrészen termesztik, így a Kárpát-medencében is. 
Illata, íze a borsra emlékeztet. Virágzó hajtását különösen diétás 
ételek, húskészítmények fűszerezésére, borspótlóként használják. 
Káposztát, ecetes uborkát ízesítenek vele; túladagolva keserű! 


8 


III. tábla 


1. Turbolya (Anthriscus cerefolium). A Földközi-tenger vidékén és 
Elő-Ázsiában honos, az ókor óta ismert egyéves, ernyős virágzatú 
kultúrnövény. Sokfelé, kismértékben nálunk is termesztik. Egyik 
változata (var. trichosperma) őshonosan az egész országban 
megtalálható, kora tavasszal faluszéleken, akácosokban, árokpartokon 
nyílik. — Ánizsillatú, édeskés, gyönge, zamatos leveleit édes 
petrezselyemnek is hívják. Egykor a magyar konyha használta a 
tavaszi saláták, tyúk- és bárányhús, levesek ízesítéséhez. A franciák 
igen kedvelik a  fűszerkeverékekben, pl. petrezselyemmel, 
tárkonnyal, snidlinggel, zsályával, borsikafűvel és bazsalikommal 
(fines herbes) együtt. (L.: Gyógynövények 36. o.) 


2. Angelika (Angelica archangelica). A Kárpátokban is honos észak- 
eurázsiai, kétéves, ernyős virágzatú régi füszer- és gyógynövény. 
Hazánkban is termesztik. Sok nádcukrot tartalmazó (2399) gyökere 
édeskés, enyhén pikánsan keserű és fűszeres aromájú, ezért likőrök és 
az olasz vermut ízesítésére kitűnő. Diétás ételek, levesek, mártások, 
saláták fűszere. (L.: Gyógynövények 44. o.) 


3. Mirhafű (Myrrhis odorata). Európa hegyvidékein őshonos, egy 
méterre is megnövő, évelő, ernyős virágzatú növény. Kellemes 
ánizsillatú leveleit a turbolyához hasonlóan használják. Gyógy- és 
dísznövényként is termesztik. Több más illatos növényt is mirhának 
neveznek, amelyek egészen más növénycsaládba tartoznak. (Pl. 
Gyógynövények 48. o.) A bibliai mirha egy trópusi fa, a Commiphora 
opobalsamum gyantája. 


4. Lestyán v. maggifű (Levisticum officinale). A Földközi-tenger 
keleti vidékéről származik. Két méterre is megnövő, a zellerre 
emlékeztető, erős illatú, ernyős virágzatú évelő. Régebben az egész 
növényt, ma inkább csak a rizómáját használják fűszer- és 
gyógynövényként. A maggi fűszerkeverék jellegzetes illatát a lestyán 
adja. Kitűnő ételízesítő! A likőr- és konzerviparnak fontos fűszere. 

IV. tábla 


1. Kapor (Anethum graveolens). A Földközi-tenger vidékéről szár- 
mazó, egyéves, ernyős virágzatú, erős illatú növény. Ismerték már az 
ókori egyiptomiak is. A magyar konyha régi, kedvelt fűszere. Nálunk 
főleg a friss, finoman szeldelt leveleket használjuk levesek, saláták, 
mártások, főzelékek, savanyúságok ízesítésére. A tökfőzelék, túrós 
lepény, kovászos uborka elmaradhatatlan kísérője. Máshol igen 
elterjedt fűszerként használják az átható aromájú termést is. Igen jó 
pecsenyék, sültek, hurkatöltelékek fűszerezéséhez, pácolásához. 
Alomjavító, gyomorerősítő gyógynövény. Az egész világon ismerik, 
a termesztésből kivadulva meghonosodik. 


2. Metélőzeller (Apium graveolens var. secalinum). Gumója alig van. 
Vitaminokban és ásványi sókban gazdag, illatos levélzetéért 
termesztik. Hidegtűrő, így házikertekben egész télen frissen szedhető. 
A zeller minden változatának (Il.: Kultúrnövények 2., 28. o.) a 
termése, a , zellermag" is fontos fűszer. Az illatos, enyhén kesernyés 
termés a paradicsomlének, a ketchupvak, különféle mártásoknak, hal- 
és tojásételeknek, salátáknak kitűnő fűszere. A készen kapható asztali 
fűszer, a zellersó a termésőrlemény és a só finom keveréke. 


3. Levélpetrezselyem (Petroselinum crispum var. crispum). A levele 
a fűszer (l.: Kultúrnövények 2., 26. o.). Fodros levelű fajtái kedvelt 
fűszerezői, díszítői a hidegtálaknak, pecsenyéknek, salátáknak. 


4. Tárkony (Artemisia dracunculus). Szibériából származó, fészkes 
virágú évelő. Régebben elterjedtebb volt, mint ma. Hozzánk 
Erdélyből került, s újabban ismét terjedőben van. Konyhakertekben 
termesztik, néha elvadul. Savanyított ételek, páclevek, füszerecetek, 
franciasaláták, bárány, vadas és pikáns húsok, mártások, levesek 
ízesítője. Más fűszerek aromáját fokozottan kiemeli, ezért 
fűszerkeverékekben is jó. Gyógynövény is. Teája étvágyfokozó, 
vesetisztító, epehajtó. 

1. Kömény (Carum carvi). Eurázsiában őshonos. A hazai nedves 
réteken és hegyi kaszálókon is vadon termő kétéves, ernyős virágzatú 
drog- és fűszernövény. Illóolaj-tartalmú ikerkaszat termését, a 
, köménymagot" a Biblia is említi. Az ókor óta ismert, manapság is a 
világ legelterjedtebb fűszereinek egyike. A kellemes aromát és ízt 
adó hatóanyaga az illóolajban levő carvon. Kenyerek, sajtok, 
pogácsák, kolbászok, pácok, saláták, egyszerű levesek és főzelékek 
étvágygerjesztő fűszere. A likőriparban is fontos. Termesztjük. 


2. Édes kömény (Foeniculum vulgare). A Földközi-tenger vidékén 
őshonos, ernyős virágzatú évelő. Az ókor óta kedvelt, Kínában és 
Egyiptomban több ezer éve termesztik. A trópusokon is meghono- 
sodott. Indiában magas hegységben termesztett növény, 1-2 ezer 
tonna magot is exportálnak évente. A növény minden része aroma- 
tikus. Levelét főzelékek, saláták, halételek, mártások, termését 
levesek, húsok, mártások, teasütemények ízesítésére, piperecikkek 
illatosítására és gyógyszerként használják. Néhány nagy, húsos, lédús 
levélhüvelyű fajtája az olaszok finocchio nevű kedvelt főze- 
léknövénye (2/a). Megvastagodott tövét párolva fogyasztják. 


3. Római kömény (Cuminum cyminum). Valószínűleg a Földközi- 
tenger keleti vidékéről származik. Egyéves, hajszálfinoman osztott 
levelű, ernyős virágzatú, apró növény. Különösen kedvelik Ameri- 
kában (Mexikóban!). Igen aromás, csípős kesernyés termését ételek, 
pácok, sajtok, kenyerek, sütemények, likőrök  füszerezésére 
használják. A curryba is keverik. A fűszerkeverékek leggazdagabbika 
a curry, alkotói lehetnek: chili, gyömbér, kardamon, kurkuma, 
szegfűbors, szegfűszeg, feketebors, pirospaprika, fahéj, szerecsendió, 
kömény, koriander, kumin, görögszéna, kapormag, zellermag, édes 
kömény, mák, szezámmag, sáfrány. Van olyan Curry, amelyikben 
harmincféle, s olyan is, amiben csak háromféle fűszer van. 

1. Ánizs (Pimpinella anisum). Egyéves, ernyős virágzatú, ősrégi 
kultúrnövény. Illatos, aromás ízű termését már az ókori egyiptomiak 
fűszernek használták. Az ókor neves görög orvosa, Dioszkoridész és 
a római természettudós, Plinius is megemlíti írásaiban az ánizs 
fűszerességét és gyógyerejét. Jelenleg szerte Európában, Kisázsiában, 
Indiában és Mexikóban termesztik, és az egész világon használják. A 
Szovjetunió nemzeti fűszere. A svédek híres pálinkája az akvavit, a 
görögök legnépszerűbb itala az uzo és a török nemzeti ital, a raki, a 
nálunk is ismert bolgár masztika egyaránt ánizspálinkák. Aromáját a 
termés illóolajában levő anethol okozza. Nálunk ritkán termesztik, 
pedig friss levele saláták, ételek, mártások ízesítésére kiváló. 
Ánizsteával a kisgyerekeket itatták régen. Sokoldalú gyógyhatása is 
van. (L.: Gyógynövények 50. o.) 


2. Csillagánizs (Illicium verum). Dél-Kínában honos örökzöld, a 
liliomfafélék rokonságába tartozó fás növény. Nem rokona az 
ánizsnak, nevét a nyolcsugarú csillaghoz hasonló terméséről kapta. 
Európába a XVI. században hozták. Legtöbbet Kínában, Japánban és 
a kelet-indiai szigeteken termesztenek. Aromája és felhasználása is az 
ánizséhoz hasonló, de annál fűszeresebb. Az  ánizslikőrök 
elmaradhatatlan ízesítője. Hatóanyaga az anethol, amelyet nemcsak a 
termés, hanem az egész növény tartalmaz. Gyógynövény is. 


3. Ajovan (Trachyspermum ammi). Ma már vadon nem ismeretes. 
Etiópiában, az Arab-félszigeten, Mezopotámiában, Afganisztánban, 
Iránban és Indiában igen kedvelt termesztett fűszernövény. A 
terméseiben levő éterikus ajovan-olaj nemcsak kitünő aromájú, 
hanem fertőtlenítő hatású is. Ezért fogpasztába és szájvízbe is teszik. 
Fűszerként való felhasználása a kakukkfűéhez hasonló. Nálunk nem 
ismert, leginkább csak fűszerkeverékek formájában találkozunk vele. 

VII. tábla 


1. Fehér v. angol mustár (Sinapis alba). Keresztes virágú, egyéves 
fűszernövény. A Földközi-tenger vidékétől Indiáig őshonos gyom a 
Jenvetésekben. A több ezer éves sumér maradványok közt már 
megtalálták magvát. Az ókorban gyógyszer és fűszer volt. Gömbölyű, 
világossárga magvai szinalbin glikozidát, 3090 olajat, illóolajakat, 
nyálkát és fehérjét tartalmaznak. Őrleménye többféle fűszerrel (bors, 
szegfűszeg, tárkony, hagyma, só, ecet stb.) ízesítve, fekete mustárral 
és keményítővel keverve adja az étkezési mustárt. Csípős ízét a 
mustárolajtól kapja, amely a szinalbinból keletkezik. Magvát ételek, 
konzervek  fűszereként, gyógyszerként, olaját étkezésre és a 
szappangyártásban használják. Jó mézelő növény. Hazánkban ma már 
nagyban termesztik. Szántóföldi gyomnövényként is mindenütt 
előfordul, mert könnyen kivadul. A trópusokon inkább salátának 
nevelik. A fiatal növénycsemetét hatnaponként vágják e célból. 


2. Fekete v. francia mustár (Brassica nigra). Valószínűleg a Föld- 
közi-tenger keleti vidékéről származik, de a termesztés és kivadulás 
következtében ma már az egész Földön elterjedt. A konyhai mustárt 
először ebből készítették. A fehér mustárnál sokkal csípősebb. Ezért 
ma a kettő keverékéből készítik, a keverési aránynak megfelelően, a 
csípősebb vagy édesebb mustárt. Sötét vörösesbarna magvai 2899 
olajat, illóolajat és sinigrin glikozidát tartalmaznak. Ebből keletkezik 
a csípős  mustárolaj, a fehér  mustáréhoz hasonló módon. 
Felhasználása is hasonló. Jó méhlegelő. 


3. Indiai v. szarepta mustár (Brassica juncea). A trópusi, szub- 
trópusi Ázsia régóta termesztett, fontos olajnövénye. A Földközi- 
tenger vidékén is vetik. Nagy sárga magvai 3590 étolajat 
tartalmaznak. Indiában ezzel főznek, rai a neve. Nagy mennyiségű 
allil- és krotil-mustárolajából mustárt készítenek. Ez a legcsípősebb 
mustár. A fiatal növényeket — leginkább Kínában — főzeléknek 
használják, de kétszer kell megfőzni, mert különben keserű. 

1. Vízitorma (Nasturtium officinale). Lassan folyó, sekély vizekben 
világszerte elterjedt évelő, keresztes virágú vízinövény. Európában 
először a franciák termesztették a XII. században. Vitamindús, 
fűszeresen aromás, kissé csípős, kesernyés, fiatal hajtáscsúcsait 
fogyasztják satátának, körítésekhez, hidegtálakhoz, húsok ízesítésére. 
Ahol nem fagy be termőhelye, egész télen át szüretelhető. 
Üvegházban is nevelik. Nálunk őshonos, mégsem fogyasztjuk! 


2. Kakukktorma (Cardamine pratensis). Nedves réteken hazánkban 
is őshonos keresztes virágú évelő növény. Íze és felhasználása a 
vízitormáéhoz hasonló. Nem termesztik, csak gyűjtik, és — külö- 
nösen régebben — más vadon gyűjthető növényekkel együtt (bor- 
bálafű, zsázsa, kohleária, porcsin, madársóska, vérfű, vízitorma) 
vegyesen használva kedvelték salátának, húsok fűszerének. 


3. Kerti zsázsa (Lepidium sativum). Valószínűleg az Etióp-magas- 
földről származó, egyéves keresztes virágú növény. Már az ókori 
perzsák, görögök kedvelt fűszere és zöldsége volt. Az egyiptomi 
fáraósírokban is megtalálták a maradványait. Ma már világszerte 
termesztik. Fiatal levelei igen aromatikusak, kissé csípősen bors- 
ízűek. Ételek fűszerezésére, friss saláták és körítések készítésére, 
húsok ízesítésére kiváló. Régen gyökerekből (feketegyökér, pasz- 
tinák, cékla, feketeretek, raponc) készült téli saláták ízesítésére, 
dúsítására használták. Vetés után 3-10 napra már szedik, mert az 
egészen fiatal, még szikleveles magoncok a legfinomabbak. Cserép- 
ben vagy nedves szűrőpapíron egész évben, lakásban is nevelhető. 
Olajos magvait is füszernek, Indiában étolajnak használják. 


4. Kanálfű v. kohleária (Cochlearia officinalis). Eurázsia és Ame- 
rika északi területein él. Tengeri hajósok a vitamindús zöld salátáját 
és kipréselt nedvét régóta használták skorbut ellen. Csípős, enyhén 
sós íze miatt ma is kedvelt fűszer és saláta. Jó méhlegelő. Hazánkban 
nem termesztik. 

IX. tábla 


1. Koriander (Coriandrum sativum). Elő-Ázsiában őshonos, egyéves, 
ernyős virágzatú növény. Régóta használják és világszerte termesztik. 
Európában a francia, Amerikában a mexikói konyha legnépszerűbb 
fűszere. India termeli és fogyasztja a legtöbbet. Már a Biblia és a kb. 
5000 éves Ebers-féle papirusztekercsek is megemlítik. Galénus, 
Marcus Aurelius római császár udvari orvosa mindenkinek ajánlja a 
korianderrel fűszemzett articsókát. (L.; Kultúrnövények 2., 32. o.). 
Nevét a görög korisz - poloska szóból, Pliniustól kapta, mivel a 
növény és az éretlen termés is poloskaszagú. Ezért teljesen éretten 
kell szüretelni, amikor a termés ánizsaromájúvá válik, és valamiféle 
citrom-zsálya keverékére emlékeztet. Ételek, pástétomok, kenyér, sör, 
sütemény, savanyúságok, sonkapácok fűszere. Jellegzetes zamatáért a 
gin és a curry fontos alkotórésze. A fiatal növény az indiai chutney 
(többféle gyümölcsből készült, erősen fűszeres húsízesítő) alkotója. 
Gyógynövény is. Bőven termő, igénytelen, sokfelé termesztik 
hazánkban is. 


2. Borágó (Borago officinalis). A Földközi-tenger nyugati vidékéről 
származó, az érdeslevelűek családjába tartozó, ősi kultúrnövény. Ma 
egész Európában és Észak-Amerikában termesztik C-vitaminos, 
aromás, uborkaízű fiatal leveleiért. Saláták, hidegtálak, körítések, 
zöldmártások fűszeres alkotója. Citromillatú virágaival üdítő italokat, 
fűszereceteket aromásítanak. Illatos leveleibe húst töltenek. Salátát, 
főzeléket, sőt bort és sört is készítenek belőle. Jó mézelő és 
gyógynövény. Leveléből, virágából Mexikóban lázcsillapító teát 
főznek. 


3. Lóretek v, tormafa (Moringa oleifera). Madagaszkártól Elő- 
Indiáig elterjedt, palackszerűen megvastagodott törzsű fa. A 
trópusokon régóta, sokfelé termesztik. Erősen retekízű gyökere, 
zsázsazamatú levele és zsenge termése a fűszer. Termése a curry 
egyik alkotója. Törzséből gumit, magvából finom olajat nyernek. 

1. Maté- v. paraguay-tea (Ilex paraguariensis). Dél-Amerika ős- 
erdeiben, kb. a 18. és 30. szélességi fok között őshonos. A magyal- 
félékhez tartozik. A hatméteres örökzöld fa, illetve cserje koffein-és 
teobromintartalmú leveleiből már Amerika felfedezése előtt teát 
készítettek a guarani indiánok. Szokásukat jezsuita misszionáriusok 
vették át, és ők próbálkoztak az első ültetvények létesítésével is. Az 
1-2 éves fiatal leveles hajtásokat gyűjtik, melyeket hirtelen nyílt tűz 
fölé tartanak. A hő hatására elbomlanak azok az enzimek, amelyek 
egyébként száradáskor a levelek feketedését okoznák. A teljes 
száradás után a szárakat megdarálják, a leveleket finom porrá őrlik. 
Az aprított levéltea is keresett. Frissítő forrázata éppúgy elterjedt 
Dél-Amerikában, mint a kávé Európában. Ősi hagyomány szerint 
tökhéjból szürcsölik a nap minden szakában, hidegen vagy melegen a 
kissé fanyar, füstös ízű, aromatikos italt. Valamikor egyszerű 
facsövecskéken, később és ma is ún. bombillán, azaz lyukacsos 
gömböcskében végződő facsövön keresztül szívják. A maté, a teát 
tartalmazó tökhéj, társaságban kézről kézre jár, mint a keleti vízipipa. 
A vándorló indián is mindig magával hordja, s ha vizet nem talál, 
bagóként rágja a leveleket. 


2. Benedekfű (Cnicus benedictus). A bencések hozták be Itáliából 
kotostorjaikba ezt a Földközi-tenger vidékén őshonos, igen keserű 
egyéves növényt. Aromás illóolaj- és keserűanyag-tartalma miatt 
étvágyjavító, gyomorerősítő italok, keserű likőrök, a francia vermut 
készítésére, gyógycukorkák ízesítésére használják. Nálunk nagyban 
termesztik. 


3. Guarana (Paullinia cupana). Az Amazonas-medencében őshonos 
nagytermetű lián. Mogyoró nagyságú pirított magjaiban háromszor 
annyi (590) koffein van, mint a kávébabban. A legnagyobb 
koffeintartalmúnak ismert növény. Brazíliában igen népszerű a belőle 
készült ital, a guarana. Alacsony, bokros formában termesztik. 
Pasztának elkészítve élvezeti szernek is használják. 

XI. tábla 


1. Fehér üröm (Artemisia absinthium). Sajátos kesernyés íze, fűszeres 
illata, gyógyhatása miatt italok, ürmösborok, keserű gyógy-likőrök, teák 
készítésére használják. A spanyol keserű és az abszint fűszere. Túlzott 
fogyasztása az idegrendszerre károsan hat. Az ürmösborok vagy 
vermutok csemegeborba adagolt különféle füszerkeverékből, cukor és 
alkohol hozzáadásával készülnek. A híres olasz vermutokban (Cinzano, 
Martini) pl. fehér üröm, kakukktormamag, tárnicsgyökér, fahéj, 
szegfűszeg, angyalgyökér, citromfű, borsmenta, alpesi üröm és kapormag 
van. A francia vermut más összetételű: fehér üröm, muskátdió, 
ibolyagyökér, — kamilla, — bodzavirág, —— málnakivonat, narancshéj, 
kakukktorma, benedekfű, fahéj, aggófű. Még számos különböző keverék 
van, de az alapfűszer mindegyikben a fehér üröm. A vermutok színe attól 
függ, hogy fehér vagy vörös borból készültek. A 2. fekete üröm 
(Artemisia vulgaris) hajtását régóta használják majoránna helyett zsíros 
húsok (liba- és kacsasült), rostonsültek, nehezen emészthető ételek 
fűszerezésére. Hússalátáknak, hidegkonyhai készítményeknek is ízesítője. 
Gyógytea, de nagy adagban mérgez! (L.: Vadvirágok 2., 52. o.; 
Gyógynövények 10. o.) 


3. Zöld menta (Mentha spicata). Dél-Európában őshonos ajakos virágú 
növény. Fodros levelű változata a 3. fodormenta (var. crispata). 
Termesztik. Friss és szárított leveleit mártások, gyümölcszselék, saláták, 
húsételek zamatosítására használják. A legtöbbet Angliában és Észak- 
Amerikában termelnek, ahol 5090-ban a rágógumi készítésénél 
hasznosítják. (Promincli cukor.) A 4. borsos menta (Mentha piperita), 
mérsékelt övi, de a trópusokon is mindenütt termesztett, ajakos virágú, 
illatos évelő növény. Felhasználása a zöld mentához hasonló. Citrommal, 
naranccsal készített mártását sültekhez adják. Mentoltartalma hűsít, ezért 
a déli országokban, pl. Spanyolországban, Kubában kedvelt frissítőket és 
likőrt készítenek belőle. Termelési területe a legnagyobb az illat-és 
gyógynövények között. (L.; Gyógynövények 44. o.) 

XII. tábla 


1. Áfonya (Vaccinium fajok). Magashegységek, fenyvesek, sarkvidéki 
tundrák, tápanyagszegény, savanyú talajú csapadékos területek, lápok 
törpecserjéi. Az  erikafélék családjába tartoznak. Bogyótermésük 
sokféleképpen felhasználható. Levelük kitűnő teafű. A fenyvesekben élő 
(1/a) vörös áfonya (V. vitis idaea) és a tőzegmohalápi tőzegáfonya 
örökzöld és a termése piros. A lombhullató (1/b) fekete áfonya (V. 
myrtillus; I.: Gyógynövények 38. o.) és a lápi áfonya (V. uliginosum) 
bogyója kékesfekete. Mindegyik faj termését az előfordulási területükön, 
a helyi szokásoknak megfelelően sokféleképpen használják. Sülteket, 
pácokat ízesítenek vele, vadhúsokhoz adják pikáns mártásként, lekvárt, 
dzsemet főznek belőle, és ételeket, édességeket színeznek sötét levével. 
Joghurtba keverik. Áfonyabor és -likőr is van. Csak Észak-Amerikában 
próbálták meg eddig termeszteni az ottani fajokat. Így alig van 
kereskedelmi forgalomban. Európában egyedül Lengyelország gyűjti 
exportra is. Másutt legföljebb piacokon árusítják. 


2. Varjúbogyó (Empetrum nigrum). Az északi tajga, sarki tundra 
lakóinak népszerű gyümölcse. Ezen a gyümölcs- és zöldségszegény 
vidéken nemcsak ízesítő, hanem fontos vitaminforrás is. Nyersen eszik, 
vagy lekvárt, befőttet, köretet készítenek belőle. Jó hús- és étetízesítő is. 
A savanyú tej varjúbogyóval ízesítve az izlandiak kedvenc itala. 
Grönlandon a nehéz, zsíros ételek, húsok mellé tálalják. 


3. Szamócafa (Arbutus unedo). Dél-európai száraz cserjések 
erikafélékhez tartozó alacsony fája. A szamócára hasonlító, szemölcsös 
felületű bogyótermését kellemes, üdítő aromája miatt édességekhez, 
kompótként, — gyümölcsként, frissítőknek, —— bornak használják. 
Magyarországon is árultak Arbutus néven Kínából behozott konzervet. 
De ezt tévesen nevezték így, mert a kínaiak a diófafélékkel rokon, kelet- 
ázsiai Myrica rubra termését hozták forgalomba. (A kétféle termés 
hasonlít ugyanis egymásra.) 

XIII. tábla 


1. Boróka (Juniperus communis). A mérsékelt övben igen elterjedt, 
hazánkban is síkságon, hegyvidéken egyaránt őshonos, nyitvatermő 
ciprusféle. . Nehéz illatú, csípős, kesernyés aromájú, húsos 
tobozbogyótermése régóta kedvelt fűszer. Használják frissen, szárítva, 
őrölve és egészben, sőt húsok füstölésére is. Különösen pikáns ételek, 
mártások,  pácok,  füszerkeverékek,  vadhúsok ízesítésére kitűnő. 
Különleges zamata alkoholos italokban is jól érvényesül. Közismert 
borókapálinkák: az erdélyi fenyővíz, a felvidéki borovicska és az angol 
gin. Gyógynövény is. (L.: Fák, bokrok 10. o.; Gyógynövények 30. o.) 


2. Szagosmüge (Asperula odorata). Eurázsia árnyas erdeiben, hazánk 
bükköseiben is őshonos, májusban virágzó galajféle. Az egész növény 
kumarintól illatos, ezért üdítő italok, teák, bólék, borok fűszerezésére 
használják. Különösen a németek kedvelik, s ebből — a waldmeisterből 
— készítik a ,a májusi bor"-nak nevezett fűszeres italt. Közvetlenül 
virágzás előtt kell gyűjteni és néhány órai állás után frissen felhasználni, 
akkor a legaromásabb. A gyökerében levő purpurin, festékanyagot a 
festékiparban használják. Gyógynövény is. (L.: Vadvirágok I., 14. o.; 
Gyógynövények 36. o.) 


3. Kálmos (Acorus calamus). Kelet-ázsiai eredetű, egyszikű mocsári 
kontyvirágféle. Régi kultúrnövény. A XVI. században került Európába. 
Ma már az egész északi féltekén előfordul. Hazánkban is meghonosodott 
lassan folyó vizek iszapos partjain. (Az Őrségben ásott gödrökben, a 
,tókák"-ban is.) A talajban kúszó rizómái keményítőben és aromás 
illóolajban, az ún. kálmosolajban gazdagok. Ez utóbbi kedvéért 
termesztik. Régen cukrozva is fogyasztották. Legismertebb, mint 
étvágyjavító, gyomorerősítő likőrök zamatanyaga. A gin és a piemonti 
olasz vermut egyik ízesítője. Gyógynövény is. (L.: Gyógynövények 26. 
o.) 

XIV. tábla 


1. Komló (Humulus lupulus). Hazánkban is őshonos, évelő, kétlaki 
kenderféle. Láp- és ligeterdőkben él. Ősi kultúrnövény is. Nyugat- 
Európában a VIII. század óta termesztik. A magyarság még nomád 
vándorlása alatt a Volga vidékén ismerte meg, és használta fel a vadon 
növő komlót. Toboz alakú termésén a virágzati pálhalevelek rajta 
maradnak. Ezek tövén fejlődnek azok a mirigyek, amelyek a komló 
hatóanyagát termelik, s amelyek megakadályozzák a sör megromlását, és 
fokozzák  habzóképességét. A fiatal hajtásokat fogyasztják. (L.: 
Vadvirágok 2., 56. o.) 


2. Görögszéna (Trigonellafoenum-graecum). Hazánkban is honos, 
egyéves pillangós virágú növény. Az ókor óta termesztik. A világpiacot 
India és Marokkó látja el. A magok tápanyagként is értékesek, mert kb. 
2390 fehérjét, 990 olajat, 1090 szénhidrátot is tartalmaznak a vitaminok, 
ásványi sók, gyantaanyagok és illóolajok mellett. Különösen a hústalanul 
táplálkozó népek életében van fontos szerepe. Fűszerkeverékek (curry, 
chutney) alkotója. Egyiptomban, Etiópiában kenyeret, Észak-Afrikában 
sokféle ételt fűszereznek vele. A görögök a nyers vagy főzött magjait 
mézzel eszik. Kesernyés íze a juharcukorra hasonlít, ezért az USA-ban a 
valódi juharcukor (amit a cukorjuharfa kérgéből kifolyó édes nedvből 
nyernek) pótlására használják. A növény régóta takarmány, innen a neve 
is. Magőrleménye növeli a tejhozamot. Hazánkban ritkán termesztik, 
kivadulva is előfordul. 


3. Édesgyökér (Glycyrrhiza glabra). Dél-ázsiai származású, évelő, 
pillangós virágú növény. Sajátos aromájú, sárgás színű, édes ízű gyökere 
nád- és szőlőcukron kívül a répacukornál 150-szer édesebb szénhidrátot, 
glicirizint tartalmaz. Besűrített főzete a régen igen kedvelt medvecukor 
alapanyaga. Ma is különféle gyógycukrokat, a vágott dohányt és a Porter 
sört ízesítik vele. Fontos gyógynövény, hazánkban is termesztik. 
Kivadulva meghonosodott. (L.: Gyógynövények 44. o.) 

1. Babér (Laurus nobilis). A Földközi-tenger vidékén honos örökzöld 
fa. Bőrnemű, sötétzöld, illatos levele a legrégebben használt s ma is 
igen kedvelt fűszerek egyike. A szubtrópusokon az egész világon 
termesztik. A leveleket kora reggel kézzel szedik, és kb. 15 napig 
vékony rétegben, deszkalapokkal enyhén lenyomtatva, hogy ne 
pöndörödjék fel, árnyékban szárítják. Napon megbarnul, és sokat 
veszít illóolaj-tartalmából. Fűszeres aromája, enyhén kesernyés, 
csípős íze van. Levesek, főzelékek, pikáns húsételek, mártások, 
savanyúságkonzervek és halak ízesítője. Legváltozatosabban a francia 
konyha használja fel. Erős zamata miatt ne sokat használjunk belőle, 
és ne főzzük sokáig együtt az étellel. A terméséből nyert olaj 
gyógyhatású. Népszerűsége nemcsak kitűnő fűszerező hatásának és 
gyógyerejének, hanem annak is köszönhető, hogy az ókori görögök és 
rómaiak a dicsőség és a hatalom, a tudás és a jó szerencse jelképének 
tartották. Több mint kétezer éve (i. e. 776) az olimpiai játékok első 
győztesének jutalma babérkoszorú volt. Sikeres költők, tehetséges 
tudósok fejét szintén babérral övezték. Úgy tartották, hogy ahol egy 
babérfa elpusztul, ott szerencsétlenség következik be. A 
szubtrópusokon parkok, nálunk üvegházak dísznövénye is. 


2. Pandánusz (Pandanus odorifer). Dél-Ázsiában, Polinéziában, 
Ausztráliában élő egyszikű növény. Érett torzsavirágzatából állítják 
elő a híres indiai illatszert, a kewdá-t. Ezzel édességeket, ételeket, 
italokat, szirupokat aromásítanak. Használják ruhák, szappanok és 
mosószerek illatosítására is. Indiában gyógynövény. Porzós virágzatát 
Indiában, Burmában a lányok a hajukba tűzik. 


3. Vasfű (Verbena officinalis). A Földközi-tenger mellékén őshonos, 
de világszerte, hazánkban is elterjedt gyomnövény. A középkor óta 
használják friss hajtásait saláták, levesek, köretek ízesítésére, télire 
eltett savanyúságok aromásítására. Az ókor óta ismert és híres 
gyógynövény. (L.: Gyógynövények 10. o.) 

XVI. tábla 


1. Gyömbér (Zingiber officinale). Dél-Ázsia nedves trópusairól 
származó, de ma már az egész világ trópusain termesztett és világ- 
szerte használt egyszikű fűszernövény. Konfucius ókori kínai 
filozófus és az ősi szanszkrit írások már említik. A rizóma alakjára 
utaló neve is szanszkrit eredetű: singabera - szarv alakú. A legelső 
széles körben ismert keleti fűszerek egyike Európában. Igen korán 
eljutott a spanyolok közvetítésével Amerikába is, ahol olyan hamar 
elterjedt, hogy 1547-ben már Jamaica exportálta Európába. Ma is a 
legnagyobb termelő az Újvilágban, míg a világ fő termelője India. A 
csípősen kesernyés zamatú, sajátos, citromra emlékeztető illatú 
fűszert a növény földben kúszó, elágazó rizómája adja. A 
megtisztított, mosott, megkapart rizómákat megfőzik, hámozzák, és 
kb. 8 napig a napon szárítják. 5090 keményítőt, 390 különleges 
aromájú illóolajat, jellegzetes ízű gingerolt, valamint cukrot, gyantát 
és egyéb olajokat tartalmaz. Közkedvelt fűszer önállóan és 
fűszerkeverékekben (pl. Curry) egyaránt. Ételek, konzervek, 
cukrászati készítmények, italok ízesítésére és gyógynövényként 
használják. Hongkongban és Ausztráliában a friss zöld, tisztított és 
főzött rizómákat cukorral átitatva, kandírozva fogyasztják. Angliában 
és Amerikában igen népszerű az ingver és ale nevű gyömbérsör, a 
gyömbérlikőr és a gyömbéres kenyér. Számos speciális keleti étel 
fűszere. Darabolva, szeletelve, őrölve hozzák forgalomba. 


2. Kínai gyömbér v, galanga (Alpinia officinarum). Kínában ős- 
honos és ott régóta termesztett egyszikű növény. Aromás rizómája a 
fűszer. A középkorban a gyömbérhez hasonlóan nagyhírű, drága cikk 
volt Európában. Étvágygerjesztő italok és ételek füszerezésére 
használják. Sok más faja szép virágú dísznövény. 


3. Erdei gyömbérgyökér (Geum urbanum). Hazánkban is őshonos, 
gyakori évelő rózsaféle. A nevétől eltérően a gyökere szegfűillatú. 
Szegfűszegpótló. 

XVII. tábla 


1.Kurkuma (Curcuma domestica). A gyömbérfélékhez tartozó, Dél- 
Ázsiában honos évelő, lágy szárú fűszernövény. Aromás illóolajokat 
és vörösessárga festékanyagot, a kurkumint tartalmazó rizómájáért 
ma már Indiában és Kínában is termesztik. Fűszerkeverékek, így a 
curry és fűszeres mártások, pl. az angol worchester alkotója. Ételek 
színezésére kiváló, ezért indiai sáfránynak is nevezik. Az oldatok 
kémhatásának megállapítására használatos ún. kurkuma papír 
kurkuminnal készül. Máj- és epegyógyszer is. 


2. Kardamom (Flettaria cardamomum). Ez a trópusi-ázsiai eredetű 
fűszer évszázadok óta ismert. Ma is az egyik legkedveltebb indiai 
fűszer, de Európában és Amerikában sose vált igazán népszerűvé. 
mint rokona, a gyömbér. Kétszersültek, kekszek, likőrök ízesítője. Az 
arab országokban népszerű a kardamommal fűszerezett kávé, agahwa, 
amit különleges szertartás keretében, társaságban isznak. 
Skandináviában péksütemények, sült tészták, kalácsok ízesítésére 
használják. A svéd almapudingból elengedhetetlen. Norvégiában 
inkább a darált húsok, hamburgerek fűszere. Gyógynövény is. A 
curry egyik anyaga. India és Ceylon termeli a világon a legtöbbet, de 
majdnem egészben ők is használják fel. Egészen a közelmúltig, 
eredeti természetes lelőhelyén, a forró, nedves trópusi erdőkben 
gyűjtötték. Újabban ültetvényeken termesztik. Három méter magasra 
is megnövő, évelő, lágy szárú, egyszikű növény. 1-2 cm-es 
háromszög alakú termésében a barnásfekete, szögletes magokat 
nyálkás anyag tartja össze. A tokokat féléretten zölden, keményen 
szedik le, mielőtt felrepednének, így őrződik meg íz- és illatanyaga a 
legjobban. A termésfalat eltávolítják, és a magokat napon szárítják. A 
keményítőben gazdag magok 5-79o kitűnő aromájú illóolajat 
tartalmaznak, amely a fűszeres illatot és az édesen csípős, kámforos 
ízt okozza. A sáfrány és a vanília után a világ harmadik legdrágább 
fűszere. 

XVIII. tábla 


1. Pisztácia (Pistacia vera). A Földközi-tenger vidékéről származó és 
ott mindenütt termesztett, a cserszömörcefélékhez tartozó alacsony 
fa. Értékes magvai mint pisztáciamandula vagy aleppói dió kerülnek 
forgalomba. Pirítva, sózva jő csemege. A cukrászat ízesítőként és 
színezőként használja. A mag sziklevelei zöldek, és , pisztáciazöldre" 
festenek, ha krémbe, fagylaltba, italba keverik. 


2. Szerecsendió vagy muskátdió (Myristica fragrans). A XIII. szá- 
zadban már ismert fűszer Európában. Mérgező, kábító hatású 
myristicint is tartalmaz, ezért óvatosan használjuk. A magfehérje 
3090-os zsírtartalmából nyerik a muskátvajat. Erősítő, frissítő, üdítő 
hatású. Tej, tejtermékek, sajtos ételek, levesek, ízetlen főzelékek 
(spenót, burgonya, tök), mártások, darált és vadhúsok, puncsok és 
különleges italok füszerezésére használják, amilyen pl. a posset: 
sörrel, borral kevert meleg aludttej. Dél-Ázsiában az éretlen 
terméshéjból édes zseléket készítenek. Virágzás után kb. 6 hónapra 
érik be az alulról felrepedő termés, amelyből kifejtik a skarlátvörös 
hálózatos magköpennyel borított magot. A szerecsendió-virág a 
kézzel leválasztott magköpeny, amelyet szétteregetve napon 
szárítanak két hétig. A szerecsendiót, vagyis a magot 4-8 hétig 
szárítják, végül a maghéját eltávolítják. Egészben vagy őrölve hozzák 
forgalomba. (L.: Kultúrnövények 1., 28. o.) 


3. Szezám (Sesamum indicum). Az emberiség legrégibb olajnövénye; 
5000 éves leletei is vannak  Palesztinából, Szíriából. Lapos, 
gyöngyházfehér, ovális magvai 5790 kitűnő minőségű főzőolajat 
tartalmaznak. Fő termőterülete ma: India, Dél-Kína, Mexikó, Szudán. 
Elsősorban olajnövény, de magvai ízesítők is. Péksütemények, 
kenyér, kalács keksz tetejére szórják vagy belesütik. Keleti 
édességek, pl. a halva alkotója. Mexikóban a magokat húsra szórva, 
salátába keverve, tortillába sütve fogyasztják. A pirított magokból 
kellemes dióízű mártás készül. Mézzel összeállítva görög csemege. 
(L.: Kultúrnövények I1., 36. o.) 

1. Fahéj (Cinnamomum verum). A legjobb és a legtöbb fahéjat ma is 
őshazájában, Srí Lankában (Ceylon) termelik, bár ma már mindenütt 
elterjedt a trópusokon. A szárított kérgét vagy annak őrleményét 
használják ízesítő, illatosító  fűszernek. Édességek, kekszek, 
fűszerkeverékek (curry) alkotója. A hajtásokat esőben vágják le, mert 
könnyebb akkor a kérget két hosszanti vágással lehántani. Halmokba 
rakva és letakarva 24 óráig fermentálják, majd a bőrszövetet, a parát 
és a zöld kéregrétegeket lekaparják, és a fél hengereket egymásba 
rakva árnyékban — naponta kézzel átforgatva — keményre szárítják. 
Ekkor kapja meg a jellegzetes , fahéj-színt". A legjobb minőséget a 
bokrok közepéről szedett hajtások adják. A termesztett fahéj felét 
Mexikó veszi át, utána az NSZK, az USA és Nagy-Britannia 
következik. (L.: Kultúrnövények I1., 26. o.) 


2. Kínai fahéjfa v. fahéjkasszia (Cinnamomum aromaticum). Dél- 
Kínában honos. Termesztése, kezelése, felhasználása is a fahéjhoz 
hasonló, de a kéreg durvább, vastagabb, olajtartalma nagyobb, ezért 
aromája áthatóbb. Őrleménye, a kassziapor vörösesbarna. Erősen 
aromás, apró szegfűszegre emlékeztető, éretlen, szárított termése is 
fűszer, , kassziarügy" néven. 


3. Vanília (Vanilia planifolia). A mexikói azték indiánok kakaó- 
porból, kukoricalisztből és mézből készült tápláló, frissítő italukat, a 
chocolatlt régtől ízesítették vele. Illatszer és gyógyital is készült 
belőle, sőt a vaníliarúd (termés) fizetési eszköz is volt. Amerika 
felfedezése után is még 300 évig Mexikó látta el a világot vaníliával. 
Mint annyi más trópusi haszonnövényt, ezt is megpróbálták másutt is, 
például Jáván meghonosítani. Évtizedekig nem sikerült, míg rá nem 
jöttek okára: Ázsiából hiányzanak a megporzást végző rovar- és 
kolibrifajok. Azóta mesterségesen, bambuszpálcikával, kézzel végzik 
a megporzást, és hatalmas ültetvényeket létesítettek. Jelenleg a világ 
legnagyobb termelője Madagaszkár. Fagylaltok, krémek, pudingok, 
sütemények, likőrök és a csokoládé nélkülözhetetlen fűszere. (L. 
Kultúrnövények 1., 28. o.) 

1. Szegfűbors (Pimenta officinalis). Trópusi Közép-Amerika a 
hazája. Termését a maja indiánok a halottak balzsamozására 
használták. Mirtuszféle, alacsony, örökzöld fa. Bors nagyságú, sötét- 
barna csonthéjas termésének édes húsában két mag van beágyazva. 
Zölden szedik és napon szárítják, míg a magok benne zörögni nem 
kezdenek. Aromája a fahéj, a szegfűszeg, a szerecsendió és a bors 
keverékére emlékeztet. Olyan, mint egy finom fűszerkeverék, ahogy 
az angol neve, allspice is kifejezi. Pácok, kolbászáruk, húsételek és a 
ketchup fűszere. Diétás borspótló! Korábban húskonzerváláshoz 
használták, ma Skandináviában halak tartósításához. Rummal 
elkészítve Jamaica nemzeti itala. A chartreuse és benediktine likőrök 
fűszere. 


2. Bors (Piper nigrum). Csípős hatóanyaga főleg a termésfal egyik 
rétegében, a mezokarpiumban van. A fehérborsról ezt lehántjuk, csak 
a csonthéjas mag marad, ez nem olyan , erős", mint a feketebors. 
Konzerválószer. is. Ételek, húsok, fűszerkeverékek, kolbászáruk 
ízesítéséhez mindenütt használják. Durvára őrölve sajtokat forgatnak 
bele (Bursen). (L.: Kultúrnövények 1., 28. o.) 


3. Perui borsfa (Schinus molle). Peruban őshonos, de az amerikai 
trópuson ma már sokfelé meghonosodott szömörceféle. Borsillatú és 
nagyságú terméseit borspótlónak, továbbá ecet és bor készítésére 
használják. A levelekben sárga festékanyag és gyógyhatású olaj van. 
Az amerikai mézgát adja. 


4. Kapri (Capparis spinosa). Földközi-tenger vidéki cserje, néhol 
művelik is. Sötétzöld, borsónyi, kellemesen fanyar bimbója a , bo- 
gyónak" nevezett fűszer. Sós vízben, ecetben vagy olívaolajban tar- 
tósítják. Sok más növény, leginkább a mocsári gólyahír bimbójával 
hamisítják. Mexikóban a nyílmérget adó Larrea tridentata ár- 
talmatlan, ecetben elrakott bimbói a kaprit pótolják. Pástétomokat, 
húskocsonyákat, körözöttet s a ringlit fűszerezik vele. 

1. Paprikacserje v. chili v. cayeni bors (Capsicum frutescens). 
Közép-amerikai eredetű, de ma már igen elterjedt más trópusi tájakon 
is. A legtöbbet India termeli, Srí Lanka és az USA fogyasztja. 
Európába Kolumbusz hozta első amerikai útjáról. Gyors terjedését a 
borssal azonos fűszerértékének köszönhette. Nem borsféle, a magyar 
paprikának közeli rokona. A két faj közötti legfontosabb különbség, 
hogy a chili évelő, a virágai többesével állnak a levél hónaljában, 
éretten narancspiros kicsi termésén a csészelevelek rajta maradnak, 
vele növekednek. Sokkal csípősebb, mint a legerősebb paprika. 
Bokrai két méternél magasabbra is nőhetnek, 2-3 évig élnek. Igen sok 
fajtája van alak, nagyság és csípősség szerint. A termés maga a chili, 
a szárított, finomra őrölt chilipor az ún. cayenni paprika. A csípős 
kapszaicin az egész növényben megtalálható, de töményen a 
magokban és a paprika erében van. Nem csípős, alkaloidamentes 
fajtákról is tudunk. Sok C-, A- és E-vitamint tartalmaz. A chili 
Közép-Amerikában népélelem. Ősi indián szokásként füstölve (mint 
az európaiak a sonkát) is fogyasztják. Páclevek, konzervek, szószok 
készítésére, ételek fűüszerezésére használják. A curry egyik anyaga. 
Több mexikói specialitást, pl. a tabasco-szószt ezzel készítik. 
Italízesítő a  gyömbérsörben. A maja indiánok ősidők óta 
gyomorbántalmakra használják. A csípős terméseket borban áztatják, 
és uborkával, mogyoróhagymával, citromlével ízesítik. Mandram a 
neve. 


2. Magyar fűszerpaprika (Capsicum annuum). Ez a világszerte leg- 
elterjedtebb, legkedveltebb paprikafaj. Nemesítésében és különböző 
fajták előállításában hazánk nagy érdemeket szerzett. Az őrölt, 
pirosra érett paprika a magyar konyha legfontosabb fűszere, számos 
magyar ételkülönlegesség, a , paprikás" jellemzője. Igen sok változata 
van a nem csípős édes-nemestől az égetően csípősig. Több hazai 
fűszerkeverékbe és a currybe is teszik. A csípősséget okozó 
kapszaicin-alkaloida reuma elleni gyógyszer. (L.; Kultúrnövények 2., 
12. o.) 

1. Olajfa (Olea europaea). Kisázsiai eredetű, ma a Földközi-tenger 
mellékén mindenütt termesztik, de vad vagy kivadult változata (var. 
sylvestris) is gyakori. Hosszú életű (ezeréves), és sokáig (száz évig) 
termő örökzöld fa. Bogyónak nevezett csonthéjas termése kifejletten, 
de még éretlenül, zölden, sóban konzerválva kerül forgalomba. Ha 
megérik, színe ibolyásfeketére sötétedik, terméshúsa pedig a kitűnő 
minőségű ún. olívaolajban egyre gazdagodik. Frissen, aszalva vagy 
savanyítva — mandulával, piros színű paprikával töltve — saláták 
alkotója, húsok, köretek fűszere, vörös borhoz, sajtokhoz stb. is eszik 
csemegeként. 


2. Illatcserje (Osmanthus fragrans). Az olajfafélék családjába 
tartozó, a szubtrópusi Délkelet-Ázsiában honos örökzöld fa. Ter- 
mesztik is, mivel erősen aromatikus virágaival csakúgy, mint a 
3. jázminnal (Jasminum sambac) a kínai teát illatosítják. 


4. Szegfűszeg (Syzygium aromaticum). Az ősi Kínában az udva- 
roncok leheletüket szegfűszeggel illatosították, mielőtt a császárral 
beszéltek. De a XVIII. századig csak őshazájában, a Fűszerszigeteken 
művelték. Minél kisebb területen és egy kézben volt e fűszer 
termesztése, annál nagyobb volt az értéke a világpiacon. Ezért a 
gyarmatosítók kegyetlen törvényekkel akadályozták meg a növény 
elterjesztését és halállal büntették a törvény megszegőit. Ma a 
termelésben a kelet-afrikai Zanzibár és Pemba sziget vezet. Kézzel 
szedett bimbóit pálmaleveleken, többször forgatva, napon szárítják. 
Aromatikus illóolajban igen gazdag. Fűszerkeverékek (curry), pikáns 
mártások, boros, paradicsomos ételek, kolbászáruk, pácok, pudingok, 
édességek fűszere. Az angolok almatortába, a franciák levesekbe, az 
amerikaiak sonka és disznóhús tűzdelésére használják. Szörpöket, 
puncsokat, bólékat, forralt bort is fűszereznek vele. Narancsba, 
almába is tűzdelik. Indonéziában dohányba keverve szegfűszeg- 
cigarettát szívnak. (L.: Kultúrnövények 1., 26. o.) 

1. Sáfrány (Crocus sativus). A Földközi-tenger vidékén őshonos. A 
nősziromfélékhez tartozik. Háromosztatú narancsvörös bibeszála — a 
világ legdrágább fűszere! 150 000 növény szükséges 1 kg száraz 
sáfrány előállítására. Az ókor óta használják. A frissen kinyílt 
virágokból kézzel csípik ki a bibéket, és szárítás után azonnal fénytől 
védve csomagolják. Magas ára miatt sokszor hamisították 
narancspiros virágok szirmával, pl. a pórsáfrányéval. E drága fűszer 
védelmében a középkorban elevenen megégették a hamisítót. Aromás 
illata, sajátos édeskés zamata és igen hatásos festőanyaga van. Sajtok, 
vaj, édességek, hal- és baromfipástétomok, töltelékek, rizsételek, 
krémek, borok színezésére és füszerezésére használják. A régi 
magyar konyha a húslevest sáfránnyal főzte aranysárga színűre. 


2. Bársonyvirág (Tagetes patula T. erecta). Nálunk dísznövény, 
Mexikóban és Indiában ősi haszon- és gyógynövény. Termesztették 
az azték birodalomban, azokon a tájakon ma is hatalmas 
ültetvényeken nevelik. Festő hatású, erős illatú szirmait ételek, italok 
színezésére, fűszerezésére használják. A valódi sáfrányt hamisítják 
vele, Szárítva, porítva, baromfieledelbe keverik, a zsiradék és 
tojássárga színezésére. Bizonyos varázserőt is tulajdonítottak neki, az 
aztékok is használták vallási szertartásaikon. (L.: Dísznövények 30. 
o.) 


3. — Alkörmös (Phytolacca americana). Észak-amerikai eredetű, 
sokfelé ültetett és elvadult növény. Ibolyásfekete, lédús bogyóter- 
mésének sötétvörös leve kitűnő étel- és italszínező. Savas közegben 
piros, lúgos közegben kék. Különösen szőlővidékeken termesztik, a 
borfestéshez. Italok színezője a 4. rózsa (Rosa sp.) is. Friss vagy 
megszárított szirmaival ízesítenek, színeznek krémeket, gyümölcs- 
zseléket. Keleti édességekhez, rahathoz, dulcsászához is használják. 
A régiek az 5. illatos ibolyából lekvárt főztek. Szárított, zamatos 
virágait cukorszirupba forgatták, kandírozták. 

1. Lila pereszke (Lepista nuda). Tulajdonképpen minden jóízű, 
aromás gomba fűszer. A következők kiválasztása azon az alapon 
történt, hogy nemcsak kitűnő gombaízűek, hanem igen erős az 
aromájuk, sokszor más fűszerekre is emlékeztetnek (borsos tinóru, 
fokhagymagomba), és könnyen száríthatók, jól eltarthatók. A késő 
ősszel termő lila pereszke paprikás és tojásos ételekhez, salátának, 
húsos, vegyes gombás töltelékbe nagyon jó. Aromás illatát elveszíti, 
ha sokáig főzzük. A megszárított, megőrölt gomba porával leveseket, 
pörkölteket ízesítünk. (L.: Gombák 16. o.) 


2. Szagos pereszke (Lepista irina). Erdőszéleken, hegyi legelőkön 
ősszel nő. Ibolyára vagy nősziromra emlékeztető illatú, kicsit 
rózsaszínes fehér pereszke. Salátákhoz, hidegkészítményekhez, húsok 
ízesítéséhez, különösen ínyenceknek ajánljuk. Önmagában elkészítve 
az erős virágillat zavaró lehet. 


3. Déli tőkegomba (Agrocybe aegerita). Tavasztól őszig terem, 
különösen délibb vidékeken, ez a kitűnő ízű, ehető gomba. Sárgás- 
barna termőtestei csoportosan nőnek, korhadó fatönkökön, leginkább 
fűzfán és nyárfán. Igen kedvelik az olaszok, régóta termesztik is. A 
fatönköket bevagdalják és érett spórát tartalmazó vízzel öntözik, vagy 
a résekbe, likakba gombafonalat helyeznek. A fertőzést követő évben 
már terem a gomba. Sajátos, igen erős gombaíze miatt levesek, 
húsételek, mártások kitűnő fűszere. 


4. Kucsmagomba (Morchella esculenta). Fűszeres illatú, jóízű ta- 
vaszi gomba. Üreges belsejét töltik, de mivel tavasszal alig van más 
gomba, ezt a kitünő zamatú csemegegombát sokféleképpen 
felhasználják. Franciaországban mesterségesen is termesztik. Úgy 
telepítik, hogy vagy a termőtestdarabkákat szórják szét a kert 
megfelelő helyén, vagy a jól előkészített talajú ágyásokat érett 
gombaspórás vízzel locsolgatják. Az utóbbi a biztosabb mód. (L.: 
Gombák 56. o.) 

1. Kétspórás csiperke (Agaricus bisporus). Ez a faj az általánosan 
elterjedt termesztett csiperke, de vadon is él délibb vidékeken. 
Egyenletes, 12—15 "C-ú hőmérsékleten, pincékben, bányákban 
termesztik. Korábban komposztált lótrágyából, ma már inkább 
tyúktrágyából készített ágyásokba vagy polcokra helyezett tálcák 
talajába oltják a laboratóriumokban előkészített steril gombacsírát. A 
tálcákba vagy ágyásokba rakott trágyát kb. három hét alatt fehér 
pókhálószerű szövedékkel vonja be a gombafonal, ekkor 1-2 cm 
vastagon földdel, mészkőporral, homokkal betakarják. Egyenletes hő 
és nedvesség biztosítása mellett kb. 3 hónapig folyamatosan 
négyzetméterenként 4-5 kg a termés. A legközismertebb, általánosan 
elterjedt gomba. Nálunk frissen egész évben kapható. A kitűnő kínai 
konzervekben fiatal, egész gombafejek vannak sós vízben. (L..: 
Gombák 10. o.) 


2. Császárgomba (Amanita caesarea). Kellemes színe, kitűnő íze 
miatt már a rómaiak óta ismert, ma is a legkeresettebb gombafaj. 
Innen a neve is. Frissen is sokféleképpen elkészíthető. Paprikásként a 
csirkehússal vetekszik. Kitűnő konzervnek és szárított gombának is. 
(L.: Gombák 6. o.) 


3. Shiitake gomba (Lentinus edodes). Az eddig ismert legrégebben 
termesztett gomba. Japánban már több mint kétezer éve művelik. A 
shii (Pasania cuspidata) nevű fán nő (take — gomba), innen a japán 
neve. Mesterségesen a Pasania, valamint szelídgesztenye, tölgy, bükk 
és mogyoró ágdarabjait fertőzik meg a gomba micéliumával. 
Megfelelő erdőkbe lerakva, a szükséges kezelés után, az oltástól 3 
évre kezd teremni, s akkor kétszer egy évben bőven lehet szüretelni. 
A fűszeres fokhagymaillatú, rugalmas húsú gomba kitűnően szárad. A 
termés nagy részét szárítják, és ilyen formában külföldre is nagy 
mennyiséget szállítanak. A japán konyha frissen és szárítva egyaránt 
kedveli. A hazánkban élő rokon faj, a nyárfagomba (Lentinus 
tigrinus) szintén ehető. 

1. Ízletes vargánya (Boletus edulis). Az egyik legismertebb, leg- 
kedveltebb, szárításra legalkalmasabb gomba. Kitűnő ételízesítő is. 
Fogyasztjuk frissen, konzervként, szárítva darabosan, gombaporként 
és kivonatként egyaránt. Vastag szeletekre vágva ez a legjobb rántott 
gomba. Porrá őrölve kitűnő fűszer levesek, mártások, pástétomok 
ízesítésére. Liszt helyett húst, halat lehet kirántani benne. (L.: 
Gombák 42. o.) Rokona a 2. borsos tinóru (Chalciporus). Vöröses, 
sárgásbarna, lucfenyvesekben élő, nálunk igen ritka gomba. 
Borszamatú, csípős íze miatt különleges fűszer. 


3. Rizike (Lactarius deliciosus). Rugalmas húsú termőtesteit sok- 
féleképpen elkészíthetjük. Legjobbak mégis sütve, szép lazacszínük 
miatt " hidegkonyhai  készítményekbe,  szendvicsekhez, ecetes 
salátáknak. Szárítva és gombaporként hústöltelékeket, mártásokat 
ízesítenek vele. (L.: Gombák 24. o.) 


4. Nyári szarvasgomba (Tuber aestivum). Ritka hazai gombánk, 
magas világpiaci ára miatt itthon nem is árusítják. Exportáljuk a 
szarvasgombával fűszerezett híres  libamájkonzervet. Kedvelt 
pástétom- és húsfűszer, de egészben is fogyasztják csemegeként 
borban főzve vagy olajos papírban sütve. Frissen a legzamatosabb 
gombánk. Szárítva elveszti illatát. A franciák igen kedvelik és ter- 
mesztik. Minthogy gombafonalai erdei fák gyökerével élnek együtt 
(mikorrhiza), a termesztési területet szarvasgombás erdőkből hozott 
facsemetékkel ültetik be, s a talajba feldarabolt termőtesteket vagy 
gombafonalat tesznek. A telepítéstől számítva kb. 6-10 évre kezd 
teremni a , gombakert", s terem 20-25 évig. Nálunk nem termesztik. 
Régebben betanított kutyát és disznót használtak keresésére. Ma már 
egyre ritkább a gyűjtése. Spárgához, articsókához párolva, rakottan, 
töltelékként, fácán, sült pulyka tűzdelésére kiváló. Rokona a 5. fehér 
szarvasgomba (Choiromyces venosus). Tűlevelű erdők talajában 70 
dekára is megnő. Felhasználása azonos az előbbiével. (L.; Gombák 
60. o.) 

1. Szürke tölcsérgomba (Clitocybe nebularis). Igen értékes étkezési 
gomba. Sajátos fűszeres aromája főzéskor erősödik, ezért más 
gombafajokkal keverve vagy szárítva, porrá őrölve fűszerként kitűnő. 
Ínyencek kimondottan kedvelik, de akit a túl erős aroma zavar, annak 
ajánlatos leforrázni vagy csak fűszernek használni. Vastag avarral 
borított mélyedésekben seregesen terem. (L.; Gombák 28. o.) 


2. Óriás tölcsérgomba (Clitocybe geotrapa). Egyike a legnagyobb 
termetű gombáknak. A kifejlett kalap általában 20, sőt 40 cm át- 
mérőjű is lehet. Fűszeres illatú, kitűnő zamatú. Könnyen, igen jól 
szárad, ezért gazdaságos és jó minőségű gombapor-fűszert ad. Le- 
vesek, mártások, sültek, töltelékek, rizsköretek ízesítője. Frissen 
fogyasztva önmagában is változatosan elkészíthető. (L.; Gombák 28. 
o.) 


3. Zöld ánizsgomba (Clitocybe odora). Lomb- és fenyőerdőkben él. 
Feltűnő ánizsillata, füszeres, édeskés íze különleges fűszergombává 
teszi. Egymagában elkészítve túl erős az aromája. Különféle 
ételekhez fűszerként vagy más gombákkal együtt elkészítve 
használják. Főzéskor az aromája veszít erősségéből. Szárítani is igen 
jól lehet. 


4. Kukoricaüszög (Ustilago Zea-Mays). Mi csak a kukorica kelle- 
metlen, visszataszító parazitáját látjuk az éretten sokszor az egész 
kukoricacsövet beborító fekete üszögpuffancsban. A fiatal, nedvdús, 
igen aromatikus és jóízű, halvány  fehéresszürke telepek a 
mexikóiaknak különleges, igen drága csemegéje. A tejes szemekkel 
együtt fogyasztják, olajjal, fokhagymával sütve, pirítóson — hús 
helyett. Egyelőre csak gyűjtik, de már próbálkoznak a mesterséges 
termesztéssel is. Kelet-Ázsiában a rizsen, Afrikában a durrhakölesen 
élősködő fiatal üszög hasonló csemege. 

1. Szegfűgomba (Marasmius oreades). Feltűnően jó ízű és illatú 
gomba. Tönkje rágós, csak az apró, drapp színű kalapok ehetők. 
Talán a legismertebb gomba, főleg levest főznek belőle és tojás- 
ételekbe keverik, de kitűnően szárítható is. Ízetlenebb gombák, 
húsok, gombás palacsinták, húsgombócok fűszerezésére kiváló. (L.: 
Gombák 36. o.) 


2. Fokhagymagomba (Marasmius scorodonius). Erdei korhadéko- 
kon fű között seregesen nő. A mezei szegfügombánál kisebb. Kalapja 
krémszínű, tönkje vékony, merev, tövén fekete. Az ínyencek körében 
közismert, erősen fokhagymaillatú, nagybecsű fűszergomba. A 
francia konyha igen kedveli. Birkahúsok ismert fűszere. 


3. Rókagomba (Cantharellus cibarius). Közkedvelt, jóízű, kajszi- 
illatú ehető gombánk, különösen annak, aki a rugalmas húsúakat 
szereti. Paprikásnak elkészítve vetekszik a csirkével. Szép sárga 
színével gombakocsonyák készítésére, saláták ízesítésére kiváló. 
Szárítani nem ajánlatos, mert kőkemény lesz. Legföljebb gombapor 
készítésére. Olajos, ecetes konzerveknek ízletes. (L.: Gombák 40. o.) 


4. Trombitagomba (Craterellus cornucopioides). Kiváló aromájú, 
fűszeres illatú gomba. Frissen legjobb más gombával keverve fo- 
gyasztani, egyrészt mert önmagában túl erős, másrészt mert a belőle 
készült étel a spóráktól fekete. Nagyszerűen lehet szárítani. A 
szárított trombitagomba semmit sem veszít íz- és zamatértékéből, és 
egész éven át használható levesek, pecsenyék, mártások ízesítésére. 
Másik faja a ritka, de kitűnő íze miatt keresett csemege, a 
disznófülgomba  (Craterellus clavatum). Hegyvidéki fenyvesek 
barnásrózsaszín, fül alakú, fűszeres ízű gombája. (L.; Gombák 40. o.) 

